OpenLLM-France/wikimedia huggingface dataset:
# Benjamin Gompertz

Benjamin Gompertz (1779-1865), va ser un matemàtic i demògraf aficionat anglès, conegut per la seva llei de mortalitat.

## Vida i Obra

Gomperz va néixer en una família jueva d'origen holandès que es dedicava al comerç de diamants. Degut al seu origen jueu no va ser admès a cap universitat i va estudiar matemàtiques per si mateix llegint els llibre de Newton, Maclaurin i Emerson.
El 1810, en casar-se amb la germana de Moses Montefiore, va entrar en contacte amb els seus socis, els Rothschild, pels qui va dirigir les empreses asseguradores del seu imperi financer.
Gomperz era, doncs, un actuari pràctic, interessat en les taules de mortalitat per poder calcular les primes de les assegurances de vida. Però va anar més enllà, en intentar establir lleis generals sobre la mort de les persones.
Tot i que també va escriure altres articles matemàtics (sobretot sobre els nombres imaginaris), la importància de Gomperz rau en la seva llei de mortalitat que avui expressaríem així:
    $N(t)=N(0)e^{-c(e^{at}-1)},\$
on $N(t)$ representa el nombre d'individus en cada moment $t$ i $a$ i $c$ són constants matemàtiques.
La intuïció bàsica de Gomperz residia en afirmar que la mortalitat creix en progressió geomètrica, mentre l'edat creix en progressió aritmètica.

## Referències

* ↑ Ciecka, 2014, p. 15.
* ↑ Ciecka, 2014, p. 15-16.
* ↑ Milevsky, 2012, p. 34.
* ↑ Olshansky i Carnes, 1997, p. 1.
* ↑ Olshansky i Carnes, 1997, p. 2.

## Bibliografia

* Ciecka, James E. «Benjamin Gompertz and the Law of Mortality» (en anglès). Journal of Legal Economics, Vol. 20, Num. 1-2, 2014, pàg. 15-29. ISSN: 1054-3023.
* Milevsky, Moshe A. The 7 Most Important Equations for Your Retirement (en anglès). John Wiley & Sons, 2012. ISBN 978-1-1182915-3-5.
* Olshansky, S. Jay; Carnes, Bruce A. «Ever since Gompertz» (en anglès). Demography, Vol. 34, Num. 1, 1997, pàg. 1-15. DOI: 10.2307/2061656. ISSN: 0070-3370.

## Vegeu també

* Constant de Gompertz
* Dinàmica de poblacions
* Distribució de Gompert
* Funció de Gompertz
* Llei de mortalitat de Gompertz-Makeham

## Enllaços externs

* O'Connor, John J.; Robertson, Edmund F. «Benjamin Gompertz» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Tropp, Henry S. «Gompertz, Benjamin». Complete Dictionary of Scientific Biography, 2008. [Consulta: 10 abril 2016].
# Nesta Carter

Nesta Carter (Banana Ground, Jamaica; 11 d'octubre de 1985) és un atleta de velocitat jamaicà. Va guanyar una medalla d'or en la prova de 4x100 m relleus en els Jocs Olímpics de Pequín 2008, al costat d'Asafa Powell, Usain Bolt i Michael Frater. La marca va ser de 37,10 s. i batent un rècord mundial fins que la van tornar a superar en els Mundials de Daegu de 2011. En aquesta ocasió va repetir amb Bolt i Frater, i van tenir l'afegit de Yohan Blake. La marca va ser de 37,04 segons. Un any abans s'havia convertit en el cinquè velocista en córrer els 100 metres en menys de 9,8 segons.
En els Jocs Olímpics de Londres 2012 el quartet jamaicà va tornar a batre el rècord del món, baixant aquesta vegada dels 37 segons (36.84 s.), sent els mateixos protagonistes que a Daegu un any abans.
Al Campionat Mundial d'Atletisme de 2013 celebrat a Moscou (Rússia), va guanyar la medalla de bronze en la final dels 100 metres.
Al Campionat Mundial de Curses de Relleus de 2014 celebrat a Nasau (Bahames), va guanyar la medalla d'or en els 4×100 metres relleus al costat de Nickel Ashmeade, Julian Forte i Yohan Blake.
El 25 de gener de 2017, la medalla aconseguida a Pequín va ser retirada pel Comitè Olímpic Internacional, perquè havia ingerit una droga abans de la cursa però que en aquell moment no estava prohibida, sinó que es va prohibir dos anys més tard.

## Referències

* ↑ «Nesta Carter sizzles to 9.78 WL time». Track Alerts, 29-08-2010.
* ↑ «Còpia arxivada». Arxivat de l'original el 2008-08-28. [Consulta: 29 gener 2021]., beijing2008.cn, ret: August 29, 2008
* ↑ «La carrera de la polémica: así corrió Nesta Carter, el compañero de Usain Bolt que dio positivo en la posta de los Juegos Olímpicos Pekín 2008». [Consulta: 25 gener 2017]. Arxivat 2017-05-17 a Wayback Machine.

## Enllaços externs

* Nestar Carter a la World Athletics
# (311) Claudia

(311) Claudia és un asteroide que pertany al cinturó d'asteroides descobert l'11 de juny de 1891 per Auguste Honoré Charlois des de l'observatori de Niça, França. Es desconeix la raó del nom. Forma part de la família asteroidal de Coronis.

## Referències

* 1 2 3 4 5 6 7 «JPL Small-Body Database». [Consulta: 18 octubre 2023].
* ↑ Afirmat a: Minor Planet Center Database.
* 1 2 3 4 5 6 7 8 «JPL Small-Body Database». [Consulta: 24 gener 2024].
* ↑ Afirmat a: Dictionary of Minor Planet Names (sisena edició revisada i ampliada). Pàgina: 39. Editorial: Springer Science+Business Media. Llengua del terme, de l'obra o del nom: anglès.
* ↑ Springer. Dictionary of Minor Planet Names (en anglès). 5a edició, 2003. ISBN 3-540-00238-3.
* ↑ «Group of asteroids probably of common origin» (en anglès). The Astronomical Journal, 1918.

## Enllaços externs

* «(311) Claudia» (en anglès). Minor Planet Center. [Consulta: 5 maig 2015].
# Acemi Oglan

Acemi Oglan o Acemi Ocağı (àrab Adjami Oghlan) fou el nom donat als cristians reclutats pel servei de kapi kulus otomans. El nom vol dir "nois estrangers" i inicialment es reclutaven retenint a un de cada 5 presoners de guerra i més tard per comscripció. Es van crear per penčik kanun del 1362. Estaven al servei dels sipahis feudals d'Anatòlia i Rumèlia per entre 5 i 7 anys i després passaven al adjemi odjak de Gal·lípoli (i després del 1453 del adjemi odjak d'Istanbul. Passaven al servei de palau (kapima cikma) per rang o edat, quan es produïen vacants. Els que arribaven a aquest servei (anomenats ič oghlams i ič aghas) inicialment exercien com koghush (dormitori inferior) i podien arribar a khass oda, que era un lloc que facilitava l'accés al càrrec de beylerbeyi o de wezir. Els regiments de cavalleria principal (sipahs i sihladars) es reclutaven entre els ič agha, i els regiments de cavalleria secundaris (olufdedjis i ghureba) es reclutaven entre els acemi oglan. La majoria dels acemi oglan que no arribaven al servei del palau estaven destinats a ser geníssers. Van desaparèixer de fet al final del segle xvii però l'organització va existir nominalment fins que fou suprimida el 1826.

## Bibliografia

* Μεγάλη Ελληνική Εγκυκλοπαίδεια Δρανδάκη τ.Στ΄, σ.58 (Gran Enciclopèdia grega Drandaki t.St, p. 58)
# Seutes IV

Seuthes IV (grec antic: ΣεύθηςΣεύθης :) fou un rei del Regne odrisi de Tràcia circa 215 aC -ca. 190 aC, succeint al seu pare, Rascuporis, va ser enderrocat pels romans l'any 190 aC

## Referències

* ↑ Thracian Kings, University of Michigan
# Nogales

«Nogales» té aquests significats:
* Toponímia:
** Nogales (Arizona), població dels Estats Units a l'estat d'Arizona
** Nogales (Badajoz), municipi de la província de Badajoz a la comunitat autònoma d'Extremadura
** Los Nogales, municipi a la comarca dos Ancares de la província de Lugo a Galícia
** Alcubilla de Nogales, municipi de la província de Zamora a la comunitat autònoma de Castella i Lleó
** San Esteban de Nogales, municipi de la província de Lleó a la comunitat autònoma de Castella i Lleó
* Biografies: Manuel Chaves Nogales (1897 — 1944), periodista i escriptor espanyol
# Sucrera

Una sucrera és un recipient destinat a contenir i servir sucre.
Acostuma a tenir una o dues anses, una tapadora i una cullera que queda atrapada entre la tapa i el recipient. Alguns models van sense cullera perquè disposen d'un dosificador en forma de broc que proporciona la mida d'una cullerada cada cop que es capgira.
# Evdokimovita

L'evdokimovita és un mineral de la classe dels sulfats. Rep el nom en honor del professor Mikhail Dmitrievich Evdokimov (1940-2010), antic membre del Departament de Mineralogia de la Universitat Estatal de Sant Petersburg, per les seves contribucions a la mineralogia i la petrologia, i especialment per a l'ensenyament de la mineralogia a diverses generacions d'estudiants de la Universitat.

## Característiques

L'evdokimovita és un sulfat de fórmula química Tl₄(VO)₃(SO₄)₅(H₂O)₅. Va ser aprovada com a espècie vàlida per l'Associació Mineralògica Internacional l'any 2013. Cristal·litza en el sistema monoclínic.

## Formació i jaciments

Va ser descoberta a l'avanç nord de la gran erupció fissural del volcà Tolbàtxik, un volcà situat a l'óblast de Kamtxatka, dins el districte Federal de l'Extrem Orient, a Rússia, on sol trobar-se associada a altres minerals com: shcherbinaïta, pauflerita, bobjonesita, markhininita i karpovita. Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Evdokimovite» (en anglès). Mindat. [Consulta: 21 agost 2018].
# Long Branch (Nova Jersey)

Long Branch és una població dels Estats Units a l'estat de Nova Jersey. Segons el cens del 2007 tenia 40.015 habitants.

## Demografia

Segons el cens del 2000, Long Branch tenia 31.340 habitants, 12.594 habitatges, i 7.254 famílies. La densitat de població era de 2.318,1 habitants/km².
Dels 12.594 habitatges en un 27% hi vivien nens de menys de 18 anys, en un 36,9% hi vivien parelles casades, en un 15,9% dones solteres, i en un 42,4% no eren unitats familiars. En el 34,1% dels habitatges hi vivien persones soles el 10,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,47 i el nombre mitjà de persones que vivien en cada família era de 3,19.
Per edats la població es repartia de la següent manera: un 23,8% tenia menys de 18 anys, un 10,2% entre 18 i 24, un 32,4% entre 25 i 44, un 20,8% de 45 a 60 i un 12,9% 65 anys o més.
L'edat mediana era de 35 anys. Per cada 100 dones de 18 o més anys hi havia 91,6 homes.
La renda mediana per habitatge era de 38.651 $ i la renda mediana per família de 42.825 $. Els homes tenien una renda mediana de 37.383 $ mentre que les dones 27.026 $. La renda per capita de la població era de 20.532 $. Aproximadament el 13,9% de les famílies i el 16,7% de la població estaven per davall del llindar de pobresa.
En aquesta població hi va néixer Bruce Springsteen.

## Poblacions més properes

El següent diagrama mostra les poblacions més properes.

## Persones il·lustres

* Bruce Springsteen, cantant.
* Paul Joseph Cohen (1934 – 2007) matemàtic

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Long Branch». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Long Branch». American Fact Finder. Oficina del Cens dels Estats Units, 12-01-2010.
# (2018) Schuster

(2018) Schuster és un asteroide que pertany al cinturó d'asteroides descobert per Karl Wilhelm Reinmuth des de l'Observatori de Heidelberg-Königstuhl, Alemanya, el 17 d'octubre de 1931.

## Designació i nom

Va ser designat inicialment com 1931 UC. Més tard va rebre el nom (2018) Schuster en honor de l'astrònom alemany Hans-Emil Schuster.

## Característiques orbitals

Schuster orbita a una distància mitjana de 2,183 ua del Sol, podent allunyar-se'n fins a 2,604 ua i acostar-s'hi fins a 1,762 ua. La seva inclinació orbital és 2,558 graus i l'excentricitat 0,1928. Emplea 1178 dies a completar una òrbita al voltant del Sol.

## Característiques físiques

La magnitud absoluta de Schuster és 14,2.

## Vegeu també

* Cos menor del sistema solar

## Referències

* ↑ Afirmat a: Minor Planet Center Database.
* 1 2 3 4 5 «JPL Small-Body Database». [Consulta: 31 octubre 2023].
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=2018.
* 1 2 3 4 5 6 7 8 «JPL Small-Body Database». [Consulta: 25 gener 2024].
* ↑ Springer. Dictionary of Minor Planet Names (en anglès). 5a edició, 2003. ISBN 3-540-00238-3.
* ↑ «(2018) Schuster» (en anglès). Jet Propulsion Laboratory.

## Enllaços externs

* «(2018) Schuster» (en anglès). Minor Planet Center.
# Abusir

«Abusir» té aquests significats:
* Abusir, a l'oest d'Alexandria, antiga Taposiris Magna.
* Abusir al centre del Delta del Nil, l'antiga Djedu i després Busiris.
* Abusir al-Melek, prop de Saqqara, on hi ha un complex funerari amb piràmides que forma part del conjunt denominat «Memfis i la seva necròpolis», declarat Patrimoni de la Humanitat.
# Sergio de la Cruz Suárez

Sergio de la Cruz Suárez (Zafra, 8 de març de 1978) és un futbolista extremeny, que juga en la posició de migcampista.

## Trajectòria

Comença a destacar a les files del CD Badajoz, amb qui suma 40 partits de Segona Divisió entre 1999 i 2001. La temporada 01/02 recala al Deportivo Alavés. L'equip basc és a la màxima categoria, però el migcampista roman inèdit i no hi debuta. A l'any següent marxa a la SD Eibar, on romandria un altre any inèdit, i la temporada 03/04 només hi apareix en sis ocasions. Des del 2004, la seua carrera ha prosseguit per equips extremenys més modestos, com el Jérez o el Díter Zafra.

## Referències

* ↑ «El Atlético de Madrid cede a Llorens al Alavés» (en castellà). As, 14-07-2001. [Consulta: 12 octubre 2022].
* ↑ «Sergio de la Cruz» (en castellà). Football data base. [Consulta: 12 octubre 2022].

## Enllaços externs

* Fitxa del jugador
# La Panadella

La Panadella és un nucli de població considerat com a entitat de població situat al municipi de Montmaneu, a l'Anoia, dalt de coll de la Panadella, a uns 710 metres d'altitud dalt de l'altiplà de la Segarra, a mig camí entre Barcelona i Lleida. El port divideix les conques del rius Segre i Llobregat i les zones dialectals del català oriental i català occidental. L'any 2015 tenia 41 habitants.
Situat al peu de la carretera Nacional II, actualment l'autovia A-2, a la Panadella hi sorgiren diversos negocis relacionats amb l'atenció al viatger, com ara estacions de servei, restaurants i hostals, unes activitats que entraren en cert declivi amb la inauguració del darrer tram català de l'Autovia del Nord-est.
La Panadella compta amb un radar meteorològic que va instal·lar el Servei Meteorològic de Catalunya el 29 d'octubre de 2003. Està situat a 825 metres d'altitud. Des d'aquesta privilegiada situació, el radar de la Panadella ofereix una bona cobertura del Prepirineu occidental i de les terres de Ponent. El servei meteorològic també hi té instal·lada una estació meteorològica automàtica, inaugurada l'any 2008 i situada a 785 metres d'altitud.
* Estació de servei de la Panadella
* Torre de la Panadella vista des del nucli de la Panadella
* Detall de la Torre de la Panadella
* Camí al radar meteorològic de La Panadella

## Referències

* 1 2 Història de la Panadella
* ↑ «Idescat. Montmaneu». Institut d'Estadística de Catalunya. [Consulta: 28 febrer 2016].
* ↑ «Radar la Panadella». Servei Meteorològic de Catalunya.
# Suctori

Els Suctoria són ciliats sèssils que s'alimenten per digestió extracel·lular i en la fase adulta no tenne cilis. Anteriorment es creia que s'alimentaven per succió i d'aquí ve el seu nom de Suctoria. De fet tenen microtúbuls especialitzats per entrampar i manipular les seves preses. Tant es troben en ambients d'aigua dolça com marins, típicament s'alimenten d'altres ciliats tenen extrusomes tòxics anomenats aptocists. La majoria de suctorians tenne una mida de 15-30 μm i sovint una lorica o closca.
Els Suctoria es reprodueixen principalment per gemmació, també ho poden fer per conjugació. Entre els Suctoria hi ha els ordres Exogenida, que inclouen gèneres com Podophrya i Sphaerophrya, entre els Endogenida, es troben per exemple, els gèneres Tokophrya i Acineta i els Evaginogenida que són els que es formen en un saquet que s'inverteix abans que s'alliberin.

## Referències

* ↑ Juneja, Kavita; Bhamrah. An Introduction to Protozoa. Anmol Publications Pvt Ltd+, p. 204–207. ISBN 81-261-0679-4.

## Enllaços externs

* Per a vídeos i fotos de suctorians i molta informació més es pot consultar el web, http://www.microscopy-uk.org.uk/mag/artmar03/jmcsuctoria.html
# Bernissartia

Bernissartia (dedicat a Bernissart, localitat belga on es van trobar les seves restes) és un gènere de cocodril neosúquid de la família Bernissartidae que va viure en el Cretaci inferior. Era molt petit (uns 60 cm) i vivia entre l'aigua i la terra.
Presentava dos tipus de dents: els anteriors, més afilats, que probablement s'usarien per pescar, mentre que els posteriors, amb una major superfície, serien usats per triturar crustacis o similars i així poder menjar-los.

## Distribució

S'han trobat fòssils d'aquest animal a Bèlgica i a Espanya, on destaquen les restes oposades en Galve, localitat turolense famosa per la seva riquesa paleontológica.
# ASTech

ASTech és un clúster de competitivitat francès especialitzat en aeronàutica, aeroespacial i sistemes encastats creat l'any 2007. Està geogràficament centrat a la regió d'Illa de França. Els seus membres es reuneixen cada dos anys a l'octubre a la convenció empresarial "AeroSpaceDays Paris" per reunir-se amb tots els actors globals de la indústria aeronàutica i espacial en reunions de treball preprogramades.
ASTech Regió de París té l'estatus d'organització sense ànim de lucre. La seva seu central es troba a l'aeroport de Paris-Le Bourget.

## Referències

* ↑ Le pôle de compétitivité ASTech Paris Région élit à sa tête Marie-Christine Oghly
* ↑ ASTech Paris Region
* ↑ «ASTECH». Arxivat de l'original el 2022-03-08. [Consulta: 9 març 2022].

## Enllaços externs

* ASTech
# Abusir al-Melek

Abusir al-Melek (àrab: أبو صير, Abū Ṣīr) és una localitat a uns 10 km al sud del Caire on s'han fet excavacions i s'hi han trobat objectes dels períodes de Naqada II i Naqada III. El 1904 una expedició alemanya hi trobà una mòmia molt ben conservada. A la rodalia hi ha un complex funerari amb quatre piràmides i diversos temples situats vora un quilòmetre al nord de Saqqara i al sud de Guiza.
Inicialment hi havia catorze piràmides, però dempeus només en resten tres, les de Nefererkare, Niuserre i Sahure, i les restes d'una quarta, la de Neferefre, la més meridional. Al nord de les tres piràmides hi ha els temples solars d'Userkaf i de Niuserre, en el lloc anomenat Abu Gharab. La majoria es considera que es van construir com a piràmides esglaonades.
Hi ha, a més a més, diverses tombes (entre elles una mastaba) i alguns temples solars. Fou el cementiri principal, tot i que no l'únic, dels faraons de la dinastia V. Hi ha alguns temples solars al jaciment que són construccions característiques de la dinastia V, essent el temple solar d'Userkaf l'exemple més paradigmàtic.A poca distància, uns 500 metres, a Abu Gourob, hi ha el temple solar de Niuserre, la millor d'aquestes construccions.

## Referències

* ↑ «Abūsīr». Gran Enciclopèdia Catalana. [Consulta: 8 octubre 2022].
* ↑ Hill, J. «Abusir Necropolis» (en anglès britànic). Ancient Egypt Online, 2008. [Consulta: 9 octubre 2022].
* ↑ Grady, Ellen. EGYPT GUIDEBOOK-Volume 1: A Traveller’s Guide to the Land of History and Mystery (en anglès). Notion Press, 2021-12-30. ISBN 978-1-68538-981-9.
* ↑ Verner, Miroslav. Abusir : Realm of Osiris (en anglès). American Univ in Cairo Press, 2002, p. 16. ISBN 978-977-424-723-1.
* ↑ Bard, Kathryn A. An Introduction to the Archaeology of Ancient Egypt (en anglès). John Wiley & Sons, 2015-01-27, p. 168. ISBN 978-0-470-67336-2.
* ↑ Verner, Miroslav. Abusir : Realm of Osiris (en anglès). American Univ in Cairo Press, 2002, p. 74. ISBN 978-977-424-723-1.

## Vegeu també

* Papirs d'Abusir al-Melek
# Setge de Gerba

Setge de Gerba té aquests significats:
* Batalla de Gerba (1282)
* Setge de Gerba (1424)
* Setge de Gerba (1432)
* Batalla de Gerba (1510)
* Batalla de Gerba (1560)
# Polibi (desambiguació)

Polibi (Polybius) és el nom dels següents personatges:
* Polibi de Megalòpolis o simplement Polibi, gran historiador grec
* Polibi de Megalòpolis, militar arcadi
* Polibi (llibert), llibert de l'emperador Claudi
* Polibi de Cos, metge grec
* Polybius (videojoc), videojoc arcade
# ASTOR
## Introducció

La Realitat augmentada (Augmented Reality o AR en anglès) és el concepte de combinar el món real amb objectes virtuals. Normalment per reproduir aquest sistema s'utilitzen dues tecnologies:
* Pantalla de mescla d'imatges (Video-mixed Display).
* Pantalla òptica transparent (Optical See-through Display).
En el primer sistema, s'integren gràfics digitals amb imatges reals des d'una càmera i a continuació es presenta la imatge composta als ulls de l'usuari. La imatge resultant es veu a través d'un dispositiu col·locat al cap de l'usuari. És l'anomenat Head-Mounted-Display o HMD. El rastreig d'aquest equip fa possible actualitzar la visió per pantalla, aconseguint que l'usuari vegi de forma correcta els objectes virtuals. Més endavant es va projectar el sistema òptic transparent de reproducció, basat en la tecnologia HOE (Holographic Optical Element), és a dir, element òptic hologràfic. Per a la pantalla transparent no és necessari portar cap tipus d'equip, ja que el rastreig d'imatge no és necessari. L'usuari veurà diferents imatges depenent de la posició de visió de la pantalla.

## Pantalla transparent

La instal·lació es compon d'una sèrie de projectors digitals, els quals, simultàniament mostren imatges individuals sobre la pantalla transparent HOE. Aquestes són projectades per diferents angles. Cadascuna d'aquestes imatges és visible dins d'un petit angle de visió, i això permet que cada ull tingui una perspectiva diferent de la imatge projectada. El HOE, és adequat per a les aplicacions de Realitat augmentada, ja que proporciona unes qualitats perfectes de transparència, a més de tenir molta brillantor i per no obstruir la visió del món real que es veu a través d'ella.
El HOE forma una imatge hologràfica i aquest s'il·lumina. És llavors quan la llum reflectida crea una imatge real davant del HOE vista per l'usuari. Si una imatge és projectada al HOE, llavors aquesta pot ser observada només si l'ull de l'usuari es posiciona de manera que miri la imatge vertadera de la pantalla que es reflecteix. És a dir, com abans s'ha comentat, la imatge només es veu des d'un angle de visió en concret. Si el projector és dirigit a un angle en concret, l'holograma visualitzat per a aquesta imatge es desplaçarà cap a una direcció oposada a la ubicació del projector.
Així, al col·locar els projectors en diferents posicions es poden aconseguir imatges separades en l'espai. Amb totes les projeccions juntes, es crearà una visió en la que l'usuari veurà una imatge en tres dimensions. Cal destacar que el nombre d'imatges projectades depenen del nombre de projectors instal·lats. La percepció de la imatge canviarà si l'usuari s'apropa o s'allunya del HOE. Si el posicionament és estacionari, es tindrà una utilització satisfactòria.

## Vegeu també

* Realitat augmentada
* Realitat virtual

## Enllaços externs

* http://www.olwal.com/projects/research/astor/olwal_astor_ismar_2005.pdf (anglès)
* http://www.howstuffworks.com/augmented-reality.htm (anglès)
* http://www.augmented-reality.org Arxivat 2007-12-13 a Wayback Machine.